Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Baruch Korman opettaa nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa nettisivuiltamme LoveIsrael.org.
Nyt on tri Baruchin vuoro.
En tiedä sinusta, mutta itse pidän uudesta.
Sana "uusi" kuvaa Jumalan valtakuntaa.
Viimeksi puhuimme parannuksen teosta.
Sen kautta saamme elämäämme uutta, Jumalan valtakuntaan kuuluvaa.
Saadaksemme sieltä uutta meidän pitää olla uusi luomus.
Otetaan esille Matteuksen evankeliumin luku 9.
Matt. 9:14.
Siellä tapahtuu jotain merkittävää.
Matt. 9:14.
Jeesuksen seuraan liittyy eräs ihmisryhmä.
"Silloin Johanneksen opetuslapset tulivat hänen tykönsä ja sanoivat: -
'Me ja fariseukset paastoamme paljon; -
miksi sinun opetuslapsesi eivät paastoa?'"
Paaston pitäisi kuulua uskovan elämään, -
Aabrahamin, Iisakin ja Jaakobin Jumalan seuraajan elämään.
Raamatussa paastoaminen nähdään välttämättömänä -
hengelliselle kasvulle ja muutokselle.
Johanneksen opetuslapset sanovat: -
"Me paastoamme paljon, samoin fariseukset mutta te ette. Miksi?"
"Niin Jeesus sanoi heille: -
'Eiväthän häävieraat voi surra..."
Textus Receptus -käsikirjoituksessa ei puhuta sulhasen vieraista -
vaan hänen pojistaan.
Muiden raamatunkohtien mukaan -
yljällä tarkoitetaan Messiasta.
Hänen pojillaan tarkoitetaan hänen opetuslapsiaan.
"Eiväthän yljän pojat voi surra..."
"Eiväthän häävieraat voi surra, -
niin kauan kuin ylkä on heidän kanssaan?"
Koska Ylkä on heidän kanssaan, heidän ei pitäisi paastota.
"Mutta päivät tulevat, jolloin ylkä otetaan heiltä pois, -
ja silloin he paastoavat. "
Meidän tulisi paastota.
Mutta niin kauan kun Messias oli heidän kanssaan, -
he eivät paastonneet, koska he iloitsivat hänen läsnäolostaan.
Jakeessa 16 puhutaan, miten voimme kokea Messiaan työtä.
RK -12: -
"Ei kukaan pane kutistamattomasta kankaasta paikkaa vanhaan viittaan, -
sillä sellainen paikka repii viitan, -
ja reikä tulee pahemmaksi."
Reikä kreikassa on skisma.
Sanaa skisma käytetään, kun jokin ryhmä hajoaa kahtia.
Hän sanoo, -
että paikka pitää kutistaa ensin, jotta se sopii vanhaan vaatteeseen.
Mistä hän oikein puhuu?
Evankeliumi on kyllä uusi sanoma, -
mutta sille löytyy perusta Vanhasta testamentista.
Kun otamme vastaan Uuden testamentin sanoman, -
se on sijoitettava Vanhan testamentin asiayhteyteen ja perustalle.
Muuten ihmiset vetäytyvät pois, syntyy skisma, yhteys hajoaa, -
ryhmä jakaantuu kahtia. Niin on tapahtunut.
Monet seurakunnista eivät ole ymmärtäneet -
Messiaan opetusten vanhatestamentillista taustaa.
Siksi Jeesuksen sanat on irrotettu Vanhan testamentin asiayhteydestä -
ja juutalaiset ovat torjuneet hänet.
Jae 17: "Eikä uutta viiniä lasketa vanhoihin nahkaleileihin.
Silloinhan leilit repeytyvät, -
viini valuu maahan ja leilit menevät pilalle."
Nyt hän ei enää puhu sanomasta.
Uudella viinillä hän tarkoittaa Pyhää Henkeä.
Pyhä Henki ei voi tulla -
pelastumattoman ihmisen vanhaan tilaan.
Pyhä Henki tulee uuteen luomukseen.
"Siis, jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Pyhä Henki tulee ihmiseen, kun tämä uudestisyntyy.
Ensin pelastus, sitten uudestisyntyminen.
Otan vastaan pelastussanoman.
Sitten Pyhä Henki tulee ylleni, uudestisynnyttää minut -
ja antaa minulle uuden elämän.
Jotkut opettavat väärin, -
että ensin tulisi uudestisyntyminen. Sehän on Pyhän Hengen työtä.
Pyhä Henki ei voi tulla vanhaan ihmiseen.
Ensin hänen täytyy ottaa vastaan pelastus.
Jos joku on Kristuksessa, hän on uusi luomus.
Sitten hän voi syntyä uudesti.
"Eikä uutta viiniä lasketa vanhoihin nahkaleileihin.
Silloinhan leilit repeytyvät, viini valuu maahan -
ja leilit menevät pilalle.
Ei, uusi viini lasketaan uusiin leileihin, -
ja niin molemmat säilyvät."
Olemme Messiaassa uusi luomus.
Meillä on voitelu elää uutta elämää.
Siirrytään jakeeseen 18.
Nyt seuraa yksi lempikohtiani.
Matteus kertoo sen nopeasti, Markus paljon yksityiskohtaisemmin.
Huomaa, mitä tässä tapahtuu.
Jeesuksen ja fariseusten välille syntyi usein konflikteja, -
koska eivät ymmärtäneet hänen uutta sanomaansa.
Jeesus antoi uutta ilmestystä profeettojen opetuksille, -
kuten sille, mitä Mooses näki tulevan.
Mutta fariseukset keskittyivät vain vanhinten perinnäissäännöksiin.
Heidän leilinsä ei kyennyt ottamaan vastaan uutta viiniä.
Jakeesta 18 alkaa ihana kertomus: -
"Kun Jeesus puhui heille näistä asioista, tuli muuan hallitusmies..."
Kyseessä oli synagogan hallitusmies.
Hän oli juutalaisten johtava uskonnollinen viranomainen.
Jae 18: -
"Hallitusmies... kumartui maahan hänen eteensä ja sanoi: -
'Minun tyttäreni kuoli juuri äsken...'"
Tämä kohta auttaa ymmärtämään VT:n taustoja, -
jotka hämmentävät monia.
"Tyttäreni kuoli."
Hän oli kuollut.
"...mutta tule ja pane kätesi hänen päälleen, -
niin hän herää henkiin."
Hän ymmärsi, että Messias oli tullut antamaan elämää.
Hän on valtakunnan Kuningas.
Valtakunta liittyy aina ylösnousemukseen.
Ilman ylösnousemuksen uutta elämää emme voi päästä valtakuntaan.
Eli synagogan virkailija uskoo Jeesuksen olevan Messias.
Hän on Kuninkaana ylösnousemuksen Herra.
"... mutta tule ja pane kätesi hänen päälleen, niin hän herää henkiin."
Messias ei nouse vaan hänet nostetaan, usko nostaa hänet.
Miehen usko tuo Jeesuksen läsnäolon ja toiminnan tiettyyn tilanteeseen.
Huomataan tarkasti kohdan kielioppi.
Monissa raamatunkäännöksissä ei huomioida, -
että Jeesus nostettiin ylös. Miehen usko nosti hänet ylös.
"Jeesus nousi ja lähti hänen mukaansa, -
samoin lähtivät hänen opetuslapsensa.
Silloin eräs nainen, -
joka oli sairastanut verenvuotoa kaksitoista vuotta..."
Numeroilla on Sanassa merkitystä.
Verenvuodon ja epäpuhtauden kesto, 12 vuotta, ei ole sattumaa.
Luku 12 puhuu Israelista -
ja naisen vaiva Israelin hengellisestä tilasta.
Israel oli hengellisesti epäpuhdas, -
koska se ei ollut ottanut vastaan Messiaan työtä.
"...nainen, joka oli sairastanut verenvuotoa kaksitoista vuotta, -
lähestyi Jeesusta takaapäin..."
Hän tuli alamaisella ja nöyrällä asenteella -
eikä halunnut saada aikaan mitään kohtausta.
Hän saapuu hiljaa.
Hän ymmärtää Jeesuksen olevan Messias, -
joka voi aikaansaada muutoksen, jota hän tarvitsee.
"... nainen, joka oli sairastanut verenvuotoa kaksitoista vuotta, -
lähestyi Jeesusta takaapäin -
ja kosketti hänen viittansa tupsua."
Olen tuonut mukanani jotain, -
jota tarvitaan tässä opetuksessa.
Vaippa, johon nainen viittaa, on tämä vaatekappale, -
nelikulmainen vaate, -
josta puhuu esim. 4. Moos. 15:37-41.
Viitan neljään kulmaan pitää kiinnittää tupsut, tsitsit.
Kun viitta puetaan päälle, ihmiset näkevät tupsut.
Viittaa puettaessa lausutaan siunaus.
Tupsut muistuttavat ihmisiä Raamatun käskyistä -
ja niiden noudattamisesta.
Nainen tulee Jeesuksen luo, ja tällä on päällään viitta.
Nainen lähestyi takaapäin ja kosketti yhtä tupsua.
Kun ottaa kiinni tsitsitistä, -
ilmaisee halunsa olla kuuliainen Jumalalle.
Nainen ilmaisee haluavansa parantua -
voidakseen olla kuuliainen Jumalalle.
Viime viikolla lopetimme opetuksen parannuksen tekoon.
Parannuksen teko merkitsee Jumalan puoleen kääntymistä -
syntien anteeksi saamiseksi ja synnistä erossa pysymiseksi.
Nainen oli ollut sairaana 12 vuotta. Hän kuvaa Israelia.
Mukana on profeetallinen sanoma: -
Israel muuttaa vielä mielensä -
eikä tahdo jäädä hengelliseen epäpuhtauteen.
Jotta Israel pelastuisi, parantuisi ja saisi hengellisen muutoksen, -
sen on tultava nöyrästi Jeesuksen luo ja otettava hänestä kiinni.
Tarkoituksena on, että Israel alkaa palvella Jumalaa.
Niin nainenkin tahtoo. Sana sanoo: -
Nainen "tuli takaapäin ja kosketti hänen vaippansa tupsua [tsitsitiä].
Sillä hän sanoi itsekseen: -
'Jos vain saan koskettaa hänen vaippaansa, -
niin minä tulen terveeksi'." Kirjaimellisesti: "Minä pelastun."
Messias on se, joka pelastaa. Kreikaksi pelastaa on sozo.
Sanaa sozo käytetään myös paranemisesta.
Hän tahtoo parantua sekä fyysisesti että hengellisesti.
Sana yhdistää pelastuksen haluun noudattaa Jumalan käskyjä.
Käskyt eivät meitä pelasta.
Naisen pelasti usko Messiaaseen.
Mutta hän ymmärsi, että usko Messiaaseen piti sisällään -
Jumalan käskyjen noudattamisen.
Jakeessa 22 sanotaan: -
"Silloin Jeesus kääntyi, näki hänet ja sanoi: -
'Tyttäreni, ole turvallisella mielellä..."
Siinä rohkaistaan olemaan turvallisella mielellä.
Sanaa tytär käytetään usein ilmaisussa Jerusalemin tyttäret, -
kun puhutaan Jumalan kansasta.
"'Tyttäreni, ole turvallisella mielellä; -
sinun uskosi on tehnyt sinut terveeksi'."
Tai: "Sinun uskosi on pelastanut sinut."
Verbi ei ole normaalissa aikamuodossa, -
vaan muodossa sesōken, "on parantanut" tai "pelastunut" .
Se on perfektissä.
Nainen uskoi, -
ja hän on nyt Jeesuksen puhuessa tulevaisuuteen asti pelastunut.
Siinä puhutaan jatkuvasta, keskeytymättömästä pelastuksesta.
Sitä perfekti-aikamuodon käyttö tarkoittaa.
"Ja sillä hetkellä nainen tuli terveeksi [pelastui]."
Tapahtuma keskeyttää sen, mistä Sanassa oli puhe.
Aluksi puhuttiin synagogan hallitusmiehestä, -
jonka tytär oli kuollut.
Hän oli sanonut: "Minun tyttäreni kuoli juuri."
"Mutta jos sinä tulet, voit herättää hänet henkiin."
Nyt palaamme hallitusmiehen tyttäreen. Jae 23: -
"Ja kun Jeesus tuli päämiehen taloon ja näki..." Hautajaiset olivat menossa.
"...ja näki huilunsoittajat ja hälisevän väkijoukon..."
Väki suri.
Menossa oli valituslaulu, hepreaksi kinah.
Huilut soittivat surullista melodiaa. Väki valitti murhettaan -
tyttösen kuoleman johdosta.
Hän oli 12-vuotias.
Mutta kun Jeesus astuu sisään, hän näkee tilanteen aivan eri tavoin.
Jeesus näkee tilanteet eri tavoin kuin me.
Valitsemmeko hänen käsityksensä vai omamme?
Ilman häntä havaitsemme asiat aina väärin.
Hän näkee ne oikein.
Jeesus tulee sisään, näkee tapahtumat ja sanoo väelle: -
"Antaa vetää!"
He surevat kuollutta tyttöä.
Eikä hänen isänsä väärässä ollut. Hän oli oikeasti kuollut.
Mutta lukijat ymmärtävät usein väärin erään sanonnan.
Jos irrotamme asiat niiden raamatullisesta yhteydestä -
emmekä ymmärrä VT:n perustaa -
tai asiaan liittyvää juutalaista kulttuuria, -
erehdymme teologisissa käsityksissämme.
Jeesus käski heidän poistua, koska surulle ei ollut aihetta.
Hän tuli muuttamaan tilanteen.
Synagogan hallitusmies oli ymmärtänyt, -
että Jeesus oli Messias, Jumalan valtakunnan Kuningas.
Jumalan valtakuntaan kuuluu ylösnousemus.
Siksi hän odottaa Jeesuksen nostavan tyttärensä kuolleista.
Tämäkin tapaus kuvaa Israelia.
Saamme odottaa Israelin ylösnousemusta.
Eräs ystävämme aikoo erota seurakunnastaan, -
koska sen pastori sanoi: -
"Sanan Israel voi vaihtaa Raamatussa sanaksi seurakunta." Ei voi.
Hän luulee, että seurakunta on korvannut Israelin. Ei ole.
Sanan mukaan Israel ennalleen- asetetaan uskon kautta Messiaaseen.
Niin tapahtuu. Valmistaudutaan siihen.
Jeesus sanoi: -
"Menkää pois, sillä tyttö ei ole kuollut..."
Usko muutti tilanteen.
"... vaan nukkuu."
Miksi Jeesus sanoo noin, vaikka tyttö on kuollut?
Koska hän on läsnä -
ja koska usein Raamatussa ja juutalaisuudessa -
kuolemaan viitataan sanalla nukkuminen.
Kyseessä ei ole "sielun uni", tiedoton välitila, joka on väärää opetusta.
Kun Sanassa puhutaan kuolleelle, tämä on ollut tietoisessa tilassa.
He tiedostivat, puhuivat ja tunsivat asioita.
Tiedoton välitila kuoleman jälkeen ei pidä paikkaansa.
Jeesus puhuu nukkumisesta, koska odottaa tytön heräävän.
Kun uskova kuolee, hän odottaa ylösnousemusta.
Jeesus sanoo korostaessaan ylösnousemustoivoa: -
"Hän on kuollut mutta ikään kuin nukkuu, -
koska ylösnousemus on tulossa."
"...tyttö ei ole kuollut, vaan nukkuu'. Niin he nauroivat häntä.
He eivät uskoneet ylösnousemukseen.
Eivät israelilaiset eivätkä opetuslapset uskoneet oikeasti ylösnousemukseen.
Vaikka Jeesus opetti siitä moneen kertaan, -
moniko lähti kolmantena päivänä haudalle?"
Matteuksessa sanotaan neljästi, -
että Jeesus menee pääsiäisenä Jerusalemiin, -
kuolee ylipappien pettämänä -
ja annetaan pakanoille, jotka hänet tappavat ristillä -
ja nousee ylös.
Kolmantena päivänä ylösnousemukseen ei uskonut kukaan.
Vallitsi uskon puute.
"Niin he nauroivat häntä. Mutta kun väkijoukko oli ajettu ulos, -
meni hän sisälle ja tarttui hänen käteensä; -
ja tyttö nousi.
Ja sanoma tästä levisi koko siihen maahan."
Sanoma siitä, että Jeesus voi herättää kuolleet.
Hän on ylösnousemus ja elämä.
Ellet ota vastaan häntä ja hänen ristintyötään, -
et nouse kuolleista elämään -
vaan ikuiseen kadotukseen ja kuolemaan.
Lue, mitä Daniel 12:ssa sanotaan ylösnousemuksesta.
Toiset nousevat ikuiseen elämään, -
toiset ikuiseen kadotukseen ja kauhistukseen. Sinun on valittava.
Nähdään ensi viikolla. Shalom Israelista!
Toivottavasti sait opetuksesta siunauksen ja kerrot siitä muillekin.
Tulethan taas ensi viikolla seuraamaan ohjelmaamme.
Saat lisätietoa toiminnastamme sivustolta LoveIsrael.org.
Sieltä löytyy lisää Baruchin opetusvideoita, -
joita voit katsella tai ladata koneellesi.
Siunausta sinulle, kun vaellat Jeesuksen kanssa.
Shalom Israelista!
Suomennos: Annamari Kortelainen